recursal/SuperWikiNEXT-32B huggingface dataset:
**Monte Hacho** er eit lågt fjell ved byen Ceuta i Spania, på nordkysten av Afrika. Monte Hacho ligg ved kysten av Middelhavet og Gibraltarsundet, like ovanfor Gibraltar, og i lag med Gibraltarklippa er det rekna som ei av søylene til Herkules (den andre kandidaten er Jebel Musa). 

I antikken vart åsen kalla *Mons Abila*.

Monte Hacho ligg på Alminahalvøya og ei festning ligg på toppen, Fortaleza de Hacho, som vart bygd av austromarane, før arabarane, portugisarane og til slutt spanjolane tok over området. Det vert i dag styrt av den spanske hæren. Det ligg òg eit kloster på Monte Hacho, Ermita de San Antonio og her finst eit monument til Generalissimo Francisco Franco og starten på den spanske borgarkrigen i Nord-Afrika i 1936.

Kjelder
-------

* *Denne artikkelen bygger på «Monte Hacho» frå Wikipedia på engelsk, den 13. mai 2009.*
	+ *Wikipedia på engelsk oppgav desse kjeldene:*

1. ↑  Monte Hacho - peakbagger.com

Bakgrunnsstoff
--------------

* Bilete av Fortaleza de Hacho Arkivert 2004-12-14 ved Wayback Machine.

|  |  |
| --- | --- |
| Autoritetsdata | 
* GeoNames

 |
**Provinsen Sondrio**|
|  |
| **Nasjon** |  Italia |
| **Region** | Lombardia |
| **Hovudstad** | Sondrio |
| **Areal** | 3 212 km² |
| **Folketal** (2001) | 176 769 |
| **Folketettleik** | 55/km² |
| **Kommunar** | 78 |
| **Bilnummer** | SO |
| **Postnummer** | 23100, 23010-23038 |
| **Retningsnummer (tlf)** | 0342, 0343 |
| **President** | Fiorello Provera |
|  |
| Plasseringa til Sondrio i Italia |

**Provinsen Sondrio** (italiensk *Provincia di Sondrio*) er ein provins i regionen Lombardia i Italia. Hovudstaden er byen Sondrio. Han har eit areal på 3 212 km² og totalt 176 769 innbyggjarar (2001). Det er 78 kommunar i provinsen. Den største av desse er sjølve Sondrio med 21 790 innbyggjarar, medan Pedesina har færrast innbyggjarar med sine 34. Valdidentro har størst areal med 244,41 km², medan Poggiridenti har minst med 2,93 km².

Provinsen grensar til Sveits (Graubünden) i nord og vest, provinsane Como og Lecco i vest, og provinsane Bergamo og Brescia i aust.

Kart over provinsen Sonrio

### Største kommunane

(Stand: 31. mai 2005)

| Kommune | Ibuarar |
| --- | --- |
| Sondrio | 21 797 |
| Morbegno | 11 483 |
| Tirano | 9 133 |
| Chiavenna | 7 265 |
| Livigno | 5 345 |
| Cosio Valtellino | 5 234 |
|

Kjelder
-------

* *Denne artikkelen bygger på «Province of Sondrio» frå Wikipedia på engelsk, den 11. desember 2007.*

Bakgrunnsstoff
--------------

* Offisiell nettstad Arkivert 2006-08-25 ved Wayback Machine.

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* SUDOC
* GeoNames
* MusicBrainz (area)

 |
«**Baby Face**» er ein populær song. Musikken vart komponert av Harry Akst og teksten skriven av Benny Davis. Songen vart publisert i 1926. Same året gjekk Jan Garber til topps med songen. 

Ein instrumental versjon av songen vart nytta i 1933 i filmen *Baby Face* med Barbara Stanwyck i hovudrolla.

Innspelingar
------------

«Baby Face» er blitt framført og spelt inn av mange artistar gjennom åra, mellom andre Al Jolson. 

I 1958 nådde Little Richard 12. plassen på R&B-lista og 41. plassen på poplista med sin versjon av songen. Han vart òg ein stor hit i Storbritannia der han nådde andreplassen på singellista i januar 1959. 

I 1962 spelte Bobby Darin inn ein versjon av songen. 

I 1967 vart eit refreng miksa med Hallaluja-refrenget i *Thoroughly Modern Millie*.

I 1974 framførte Paul McCartney and Wings songen på piano i *One Hand Clapping*. Han framførte seinare songen på Secret-turneen i 2007. 

Seint i 1975 spelte discogruppa Wing and a Prayer Fife and Drum Corps inn ein versjon av songen som nådde andreplassen på disco-lista. Denne versjonen nådde òg 32. plassen på soul-lista og 14. plassen på Hot 100 vinteren 1976. I Storbritannia nådde singelen 12. plassen i februar 1976 og låg sju veker inne på Topp 50. 

Ein versjon sungen av Muppet Chickens finst på albumet *The Muppet Show 2*. 

Andre kjende innspelingar av songen er gjort av:

* Julie Andrews
* Eddie Cantor
* Jo Ann Castle
* Bing Crosby
* Tiny Hill
* Mitch Miller
* Sal Mineo
* The Muppets
* Marie Osmond
* Elis Regina
* The Revelers
* Vampire Rodents
* Roberta Sherwood
* Whispering Jack Smith
* Tiny Tim
* Billy Vaughan
* Bobby Vee

Bakgrunnsstoff
--------------

* Al Jolson framfører «Baby Face» på YouTube

Kjelder
-------

* *Denne artikkelen bygger på «Baby Face (1926 song)» frå Wikipedia på engelsk, den 16. juli 2017.*
	+ *Wikipedia på engelsk oppgav desse kjeldene:*

1. ↑  Whitburn, Joel (2004). *Top R&B/Hip-Hop Singles: 1942-2004*. Record Research. s. 356.
2. ↑  Whitburn, Joel (2004). *Hot Dance/Disco: 1974-2003*. Record Research. s. 282.
3. ↑  Whitburn, Joel (2004). *Top R&B/Hip-Hop Singles: 1942-2004*. Record Research. s. 632.
| Royal Tunbridge Wells  |
| --- |
| The Pantiles, det historiske senteret og turistsenteret i byen.The Pantiles, det historiske senteret og turistsenteret i byen. The Pantiles, det historiske senteret og turistsenteret i byen. |
| Plassering |
| 

Royal Tunbridge Wells is located in

 |
| Styresmakter |
| Land |  Storbritannia |
| Konstituerande land |  England |
| Grevskap | Kent |
| Distrikt | Tunbridge Wells |
| Borgarmeister | Myrtle Streeten Sjå dette på Wikidata |
| Geografi |
| Innbyggjarar  - By (2007) | 61 402 |
| Koordinatar |  51°8′″N 0°16′″E﻿Koordinatar: 51°8′″N 0°16′″E﻿ |
| Diverse annan informasjon |
| Postnummer | TN1 - 4 |
| Telefon-retningsnummer | 01892 |
| 
 Commons har multimedium som gjeld: **Royal Tunbridge Wells**
 |

**Tunbridge Wells** (offisielt **Royal Tunbridge Wells**) er ein by i området Weald i Kent i England, rett nord for grensa til East Sussex. Han har omkring 60 000 innbyggjarar, og er administrasjonssenter for distriktet Tunbridge Wells.

I likskap med resten av distriktet er han delt inn i kretsar (*wards*). Det er åtte slike kretsar eller bydelar: Culverden, Pantiles, St. Markers, Park, Rusthall, Sherwood, St. James' og St. Johns.

Kjelda som gav byen namneleddet *Wells* eksisterer enno i bydelen Pantiles. Ho er ei chalybeate-kjelde, med vatn som har høgt jarninnhald. Kjelda vart oppdaga i 1606 av Lord North, som høyrde til hoffet til Jakob I. Han gav ho namn etter den nærliggande byen Tonbridge, som den gong vart stava *Tunbridge*. Dette har sidan vore ei stadig kjelde til forvirring, spesielt for reisande på jernbanelinja mellom London og Hastings der stasjonsnamna er til forvirring like.

Kjelder
-------

* *Denne artikkelen bygger på «Tunbridge Wells» frå Wikipedia på bokmål, den 13. juli 2011.*


|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* GeoNames
* BBC Things
* MusicBrainz (area)

 |
Hervé Télémaque Foto: l’Encyclopédie audiovisuelle de l’art contemporain

**Hervé Télémaque** (fødd 5. november 1937 i Port-au-Prince i Haïti) er ein haitisk-fransk samtidskunstnar som er assosiert med narrativ og figurativ kunst. Uttrykksformene hans er måling og grafikk. Télémaque er ein viktig representant for avantgardekunsten som utvikla seg i Frankrike i 1960- og 1970-åra.

Hervé Télémaque forlét Haiti i 1957 og studerte ved Art Students League of New York i USA fram til 1960. Der oppdaga han den abstrakte ekspresjonismen og surrealismen som då var populært blant dei USA-amerikanske kunstnarane, og spesielt Arshile Gorky. Hans eigen kunst utvikla seg likevel meir i retning av popkunsten.

Tidleg i 1960-åra fekk kunsten hans internasjonal merksemd, og verka hans kom med på større internasjonale utstillingar. I 1964 var han til dømes med på den 32. Veneziabiennalen.

Han har budd og arbeidd i Paris sidan 1961. Télémaque var ein av dei fyrste kunstnarane innan popkunst i Frankrike. Ved sidan av måling, arbeider han også med kollasjar og montasjar, fyrst og fremst med bruk av farga papir.

Kjelder
-------

* «Hervé Télémaque» på Wikipedia på fransk, innhenta 30. juli 2010.
* «Hervé Télémaque» på Wikipedia på tysk, innhenta 30. juli 2010.

|  |  |
| --- | --- |
| Autoritetsdata | 
* WorldCat
* BIBSYS
* VIAF
* GND
* LCCN
* ISNI
* BNF
* BNF (data)
* SUDOC
* ULAN

 |
Hesiodi Ascraei quaecumque exstant, 1701
**Hesiod** eller **Hesiodos** (gresk Ἡσίοδος ) var ein gresk diktar som skal ha vorte fødd i Askra i Boiotia og levd ikring 700 før Kr.f. Ifylgje tradisjonen skal han ha levd samstundes med Homer, ein annan viktig gresk diktar.

Hesiod vert halde som forfattar av to dei to bøkene *Verk og dagar*, ei oppmoding om rettferd og om å arbeide, og *Theogonien*, som skildrar på mytisk vis korleis gudane og verda vart til, og gjer greie for dei ulike generasjonane av guddommar og ættene deira. Desse to verka er viktige kjelder til vår kunnskap om livet og mytologien i antikkens Hellas. Hesiod har òg vorte, truleg feilaktig, rekna som forfattar av det stutte diktet *Skjoldet*, som handlar om livet til Herakles og gjev ei detaljert skildring av skjoldet hans. 

Hesiod var son av ein bonde som hadde innvandra frå Kyme i Vesle-Asia. Ifylgje Hesiod gav musene han diktarkallet medan han gjette dyra attmed Helikonfjellet.

Nordiske omsetjingar av Hesiod
------------------------------

* Hesiod, *Theogonien; Arbeid og Dager; Skjoldet,* gjendiktet av Aslak Rostad. Gyldendal Norsk Forlag 2014. ISBN 978-82-05-44660-1
* Hesiodos, *Theogonin; och Verk och dagar*; tolkade av Ingvar Björkeson; inledning och kommentar av Sture Linnér. [Parallell gresk og svensk tekst]. Stockholm 2003: Natur och Kultur. ISBN 91-27-09678-5
* Hesiod, *Theogonien; Værker og dage; Skjoldet*; ved Lene Andersen. Klassikerforeningens kildehæfter 1999. ISBN 87-89504-31-3
* Theogonia av Hesiod; i Frost, Tore, 2003, Greske myter og mysterier, *Verdens hellige skrifter* [16], [Oslo]: De norske bokklubbene. ISBN 82-525-4109-7

|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* GND
* LCCN
* ISNI
* BNF
* BNF (data)
* LIBRIS

 |
Jarnbanestasjonen på Heskestad
**Heskestad** er ei bygd og ein tidlegare kommune i Rogaland fylke, etablert som Heskestad formannskapsdistrikt i 1837.

Heskestad er ei 221,9 km² vid innlandsbygd, med eit landskap dominert av snaufjell og heiar. Høgste punkt er Store Skykula, 906 moh, grensefjell til Bjerkreim.

Folketalet var i 1801 på 720, sidan voks det til 1122 i 1900. Etter den tid minka det nokså jamt, så ved folketeljinga i 1950 talde ein 760 fastbuande. 460 menneske levde då av jord- og skogbruk, 95 av industri. Største busetnaden finst i den breie og flate Heskestaddalen. Ein mann frå bygda er ein heskestadbue.

Dagens Heskestad kyrkje vart bygt i 1904.

Den 1. januar 1965 vart mesteparten av Heskestad med 547 ibuarar slått saman med Lund til den nye Lund kommune. Samstundes vart krinsane Gyadalen og Grøsfjell i Heskestad med til saman 114 ibuarar slått saman med kommunane Helleland, Egersund og Eigersund til den nye Eigersund kommune.

Kjelder
-------

* *Norsk Allkunnebok*. V. Bandet. 1954
*For andre tydingar av oppslagsordet, sjå Narva (fleirtyding).* 

| **Narva linn** |
| --- |
| Horisonten til Narva linnHorisonten til Narva linn |
| 

|  |  |
| --- | --- |
| Flagget til Narva linn | Byvåpenet til Narva linn |
| **Flagget til Narva linn** | **Byvåpenet til Narva linn** |

 |
| Plassering |
| 

Narva is located in Estland

 |
| Styresmakter |
| Land |  Estland |
| Maakond | Ida-Viru maakond |
| Geografi |
| Flatevidd - By |  84,54 km² |
| Innbyggjarar  - Totalt (2004)   - folketettleik | 67 355   796,7 /km² |
| Koordinatar | 59°23′0″N 28°12′0″E﻿Koordinatar: 59°23′0″N 28°12′0″E﻿ |
| Tidssone - Ved sommartid | EET (UTC+2) EEST (UTC+3) |
| Diverse annan informasjon |
| **Nettstad:** www.narva.ee |

**Narva** (historisk tysk namn *Narwa*) er ein by og kommune heilt nord i Estland, rett ved grensa til Russland. Narvaelva, som kjem ifrå innsjøen Peipus, renn gjennom byen. I 2004 hadde byen eit folkesetnad på 67 355. Byarealet utgjer i alt 84,54 km², noko som gjev ein folketettleik på 796,7 innbyggjarar per km². 

Byen vart grunnlagd under dansk herredøme på 1200-talet, og slottet og den omliggjande landsbyen kom under styret til Den tyske riddarordenen i 1347. Han vart ei kort tid overteken av russarane i 1555, og Narva bytte sidan eigarskap fleire gonger, før han frå 1581 vart kontrollert av Sverige. Byen vart erobra på ny av Russland i 1704 og det russiske styret varte fram til Estlands sjølvstendei 1918. 

På andre sida av Narvaelva ligg det ei russisk festning som heiter Ivangorod og som vart grunnlagd av storhertugen Ivan III av Russland i 1492. I sovjettida var Narva og Ivangorod tvillingbyar endå dei låg i ulike republikkar. Før den andre verdskrigen var Ivangorod (som på estisk heiter Jaanilinn) ein del av Narva. 

Den kjende estiske sjakkspelaren Paul Keres var fødd i Narva.

Sjå òg
------

* Slaget ved Narva (1700)
* Slaget ved Narva i 1944

Kjelder
-------

* *Denne artikkelen bygger på «Narva» frå Wikipedia på engelsk, den 30. mars 2007.*


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* SUDOC
* NKC
* GeoNames
* MusicBrainz (area)

 |
Oppblåsbar etterlikning av S-300 missilsystem
**Narremål** er falskt utstyr som er meint til å villeie fienden. Lokkebete og narremål er aspekt med formålet villeiing. 

F-16-etterlikningar på ein falsk flyplass (Spangdahlem Air Base, 1985).
Replika av eit fly brukt i USA for å øve bakkepersonell under Andre verdskrigen.

Militære narremål
-----------------

Ei oppblåsbar M4 Sherman-stridsvogn
Narremål i krig er billege etterligningar av reelle, miltære mål, som stridsvognar, artilleri, avfyringsrampar for missil, kommandoplassar og fly på flyplassar. Hensikta er å villeie fienden til å angripe desse narremåla, og soleis verna dei reelle måla.

Ein anna måte å bruka narremål på, er å deployera dei i stort antal i eit høveleg oppmarsjområde og dermed lura fienden til å tru at eit angrep vil kome derifrå.

I Russland har ein tidlegare varmluft-ballongfabrikk byrja å produsere narrestridsvogner av gummiduk, i tillegg tilfly, avfyringsrampar for missil og radarstasjoner. Desse «hoppeslotta» er konstruerte til å sjå ut som ekte militært utstyr, med signaturar som liknar både når det gjeld radarsignatyr og termisk signatur.[1]

Kjelder
-------

1. ↑
| **Narjan-Mar Нарьян-Мар** |
| --- |
| Horisonten tilHorisonten til  |
|  |
| Flagget til Narjan-Mar | Byvåpenet til Narjan-Mar |
| **Flagget til Narjan-Mar** | **Byvåpenet til Narjan-Mar** | 
 |
| Plassering |
| 

Narjan-Mar is located in Russland

 |
| Styresmakter |
| Land |  Russland |
| Føderasjonssubjekt | Nenetsia |
| GrunnlagdBystatus | 19291935 |
| Geografi |
| Innbyggjarar  - Totalt (2008) | 19 275 |
| Koordinatar | 67°38′28″N 53°2′41″E﻿Koordinatar: 67°38′28″N 53°2′41″E﻿ |
| Tidssone- Ved sommartid | MSK (UTC+3)MSD (UTC+4) |
| Diverse annan informasjon |
| Retningsnummer (tlf) | +7 81853 |
| Bilnummer | 83 |

**Narjan-Mar** (russisk **Нарьян-Мар**) er ein by i Russland med om lag 19 000 innbyggjarar og hovudstad i det autonome distriktet Nenetsia. Byen ligg ved elva Petsjora, 119 km frå Barentshavet. Byen har hamn for havgåande skip. Namnet tyder «raud by» på nenetsisk. Han fekk bystatus den 10. mars 1935, seks år etter grunnlegginga av byen og Nenetsia (1929).

Utvikling av folketalet
-----------------------

| År | Folketal |
| --- | --- |
| 1958 | 11 400 |
| 1997 | 17 000 |
| 2000 | 18 500 |

Økonomi
-------

Narjan-Mar ved Petsjora
Byen har ei viktig hamn, for trafikken frå Petsjora og ut i ope hav, og ein flyplass, for trafikk med rutefly til og frå Arkhangelsk og Moskva, og med små dobbeldekkarar ut på vidda. Byen er eit viktig senter for fiskeria, dei har fiske- og sagbruksindustri, og eit slakteri for rein. Nenetsia har fleire rike oljefunn, og både russiske og vestlege oljeselskap har verksemd i Narjan-Mar.

Historia
--------

Narjan-Mar vart grunnlagt som administrativt senter for det autonome området i 1932, og fekk bystatus i 1935. I Sovjettida var byen lukka område. Etter sovjettida har Narjan-Mar fått ei meir internasjonal rolle, m.a. som administrativt senter for ein av medlemsregionane i Barentsregionen.

Bakgrunnsstoff
--------------

* Narjan-Mar si heimeside

| * v
* d
* e
Byar i Arkhangelsk oblast |
| --- |
| Administrativt senter: Arkhangelsk |
| Flagget til Arkhangelsk oblast |  Kargopol **·**  Korjazjma **·**  Kotlas **·**  Mezen **·**  Mirnyj **·**  Narjan-Mar **·**  Njandoma **·**  Novodvinsk **·**  Onega **·**  Severodvinsk **·**  Sjenkursk **·**  Solvytsjegodsk **·**  Velsk  | Våpenskjoldet til Arkhangelsk oblast |


|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* GeoNames

 |
**Donnatella Versace** (fødd 2. mai 1955 i Reggio di Calabria i Italia) er ein italiensk motedesignar. Ho driv moteselskapet Versace, som opphavleg vart starta av broren hennar Gianni Versace.

Biografi
--------

### Tidleg liv

Donatella vart fødd i den italienske byen Reggio di Calabria. Ho er den yngste av tre barn. Seinare følgde ho broren sin med Knitwear design i Firenze. Gjennom nærleiken til bedriftene til broren vart Donatella ein part av moteindustrien. På 1980-talet gav Gianni Versace ut ein parfyme dedisert til systera, kalla *blonde*, og gav henne sin eigen linje i selskapet kalla *Versus*.

### Versace

Donatella er kjend for å bruke kjendisar til å marknadsføra kleda sine i staden for ukjente modellar. Donatella viste seg snart å vera ein PR-gigant innan Versace og vart snart kjent over heile Europa. Den 15. juli 1997 i Miami vart Gianni skoten og drepen. Familien vart deretter flytta til ein løynd resort i Karibia.

Det vart heldt gravferd og minnestund for Gianni. Eitt år og tre dagar etter bortgangen til broren hadde Donatella si første motevising for Versace på hotel Ritz i Paris. Denne og dei komande vart suksessar og Donatella vart verdskjent.

Bakgrunnsstoff
--------------

* Offisiell Versace-nettstad

|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* GND
* LCCN
* ISNI
* BNF
* BNF (data)
* SUDOC

 |
**Kulturskule** er ein skule for undervising av særleg barn i ulike kunstartar, som musikk, biletkunst, dans og drama.

Kulturskular i Noreg
--------------------

Alle norske kommunar skal ha eit kulturskuletilbod, enten åleine eller som eit samarbeid mellom fleire kommunar.

### Tilbod

Kommunane eig og er ansvarlege for drifta av kulturskulane. Dei bestemmer sjølve innhald og omfang av tilbodet. Målet er å tilby opplæring innan kunst- og kulturfag tilpassa dei einskilde aldersgruppene. På den måten skal elevane oppnå estetisk, sosial og kulturell kompetanse, og utvikla evna til kritisk refleksjon og sjølvstendige val.

Kulturskulane skal ta hand om både breidde og talent, og ha eit variert tilbod, til dømes innan musikk, dans, teater, visuell kunst og skapande skriving.

### Samarbeid med skulane

Kulturskulane vil ofte samarbeide med og er gjerne òg samlokalisert med skulane, og deler då på rom og utstyr. Kunnskapsdepartementet legg opp til at barnehagar og skular skal bruke ressursane i og samarbeide med kulturskulen.

Det er ikkje uvanleg at kulturskulelærarar òg underviser i skulane. Kulturskulane kan òg samarbeide med lokale korps, SFO/AKS og Den kulturelle skulesekken.

Kjelder
-------

1. ↑  «Kulturskolen», *www.udir.no* (på norsk bokmål), henta 3. mai 2021
2. ↑  «Skaperglede, engasjement og utforskertrang» (PDF). Kunnskapsdepartementet. Henta 3. mai 2021.
3. ↑   *Den kulturelle skolesekken | DKS i skulen*, henta 3. mai 2021
Utbreiinga av Chu-riket kring 260 fvt.
**Chu** var eit kongerike i Kina over ein periode på ikring 800 år, frå ca 1030 fvt. til 224 fvt. (før vår tidsrekning).
Det var eit sjølvstyrande rike som fanst på same tid som Zhou-dynastiet.

Frå kong Wu tidleg i det 8. hundreåret fvt. utropte Chu-herskarane seg til kongar på like fot med Zhou-kongane. I Chu-riket vart det påbyrja ei rad administrative reformer, noko som gjorde at Chu makta å leggje under seg nye landområde under Vår- og haustannaltida. Med framhaldande landerobringar var Chu eit av dei mektigaste kongerika under Krigarrika-tida.

Chu-riket er også kjend som Jing (荆), Jingchu (荆楚) og Shu (舒). Riket omfatta det meste av dagens provinsar Hubei og Hunan, jamsides delar av Chongqing, Guizhou, Henan, Anhui, Jiangxi, Jiangsu, Zhejiang og Shanghai. I meir enn 400 år låg Danyang, hovudstaden i Chu, ved åmotet til elvane Dan og Xi, nær dagens Xichuan.

Galleri
-------

* Yǐ bí qián, 'maurnasemyntar', frå Chu-riket.*Yǐ bí qián*, 'maurnasemyntar', frå Chu-riket.
* Lakkbolle frå Chu.Lakkbolle frå Chu.
* Lakkmåleri (detalj) frå Chu.Lakkmåleri (detalj) frå Chu.
* Zhou jie, bronsepass frå kongen av Chu til prins Qi.*Zhou jie*, bronsepass frå kongen av Chu til prins Qi.

Kjelder
-------

* *Denne artikkelen bygger på «Chu (state)» frå Wikipedia på engelsk, den 19. desember 2016.*
«Discourse into the Night» (1891) av William Blade.
**Diskurs** (frå latin *discursus*, ‘samtale, springa att og fram’) tyder tale, samtale eller drøfting. Ein diskurs er eit sett omgrep, problemstillingar og formuleringar som ligg nedfelt i språket og som alle deler innanfor ein viss kultur. Omgrepet blir brukt innan språkvitskap, litteraturteori og filosofi/sosiologi med særskilde definisjonar.

Som ein **semantisk** term viser diskurs til ei samanhengande rekke av språklege einingar som utgjer ei meining. Diskursanalyse er ein måte å analysera tekstar på ved hjelp av det lingvistiske innhaldet deira og den sosiolingvistiske konteksten deira. «Tekst» viser i denne samanhengen også til tale, som samtalar eller talar, og ikkje-verbale uttrykk, som eit bilete eller ein reklame.

Innanfor **litteraturteorien** kan termen diskurs visa til måten ei forteljing er lagt fram på, i motsetnad til «handlinga»; *historia*, *fabelen*, *plottet*.

Sosiologi
---------

På 1900-talet blei omgrepet diskurs utvida til å visa til ein institusjonelt fundert tenkemåte, altså alle einingar og strukturar som blir brukt til å resonnera og skapa førestillingar. Dette diskursomgrepet meiner at det er ein samanheng mellom kreftene i samfunnet slik dei tek form i institusjonar, språk og i erkjenninga av individet. Diskurs i ei slik tyding har tett samband med ulike teoriar om makt, der det å kunne definera diskursen ofte blir sidestilt med det å definera sjølve røyndommen. Omgrepet er særleg knytt til den sosiologisk orienterte idehistorikaren Michel Foucault. Det har seinare blitt teke i bruk innan andre samfunnsvitskapar. Eit anna ord som har gått gjennom noko av den same utviklinga er paradigme.

Bokryggar av innbundne tidsskrift viser ei endring i diskurs: Frå 1969 fekk *Eugenics Quarterly* ('Kvartaltidsskrift om rasehygiene') namnet *Social Biology* ('sosialbiologi').
Diskurs definerer kva som går an å tenka og seia i eit samfunn om eit visst emne. Dette kan stadig endra seg, ved at ein kan uttrykka tankar som tidlegare var tabu eller ved at nye tabu oppstår. Døme på endringar er kva ein kan seia om menneskerasar og folkegrupper ved byrjinga av 2000-talet samanlikna med byrjinga av 1907-talet, noko som mellom anna blir spegla i debattar om bruken av orda neger eller nigger. 

I samband med politisk omstridde spørsmål kan ein sjå døme på ordskifte som gjeld diskurs, til dømes når det går ut på å definera kva som er terrorisme, frigjeringskamp, folkemord, rasisme og så bortetter.

Sjå og
------

* diskursanalyse
* semiologi

* Michel Foucault
* Jürgen Habermas
* Paul Ricoeur
**Peter Andreas Sæther** (24. april 1812–19. desember 1897) var ein norsk lærar, ordførar og stortingsmann frå Trondheim.

Far til Sæther var sjømann og døydde tidleg. Sæther vart frå då oppfostra hos morfaren. I unge år var han i fire år huslærar hos soknepresten i Skogn, der han samstundes gjekk i lære for å verte skulehaldar. Han var så lærar og kyrkjesongar i Levanger frå 1832. Frå 1835 til 1879 var han lærar og kyrkjesongar i Alstadhaug sokn i Skogn. Sæther var ordførar i heradsstyret 1850-62 og 1870-73.

Sæther representerte Nordre Trondhjems amt på Stortinget 1851 og 1857-77. Han var 1851 og -57 medlem av kyrkjekomiteen, 1859-60 og 1865-66 av vegkomiteen, 1862-63 sekretær av kyrkjekomite nr 1 og medlem av jarnbanekomiteen, 1868-69 og 1871-77 av tollkomiteen, dei siste fire sesjonane sekretær i sistnemnde. Dessutan var han medlem av Lagtinget 1857-60, visesekretær 1862-63 og sekretær 1864-66, 1868-69 og 1871-73 i same. I den siste valbolken, 1877-79, møtte han berre i 1877, sidan permittert grunna sviktande helse. I 1860 var han medlem av Stortinget sin deputasjon til kongekroninga i Trondheim.

Sæther døydde i Levanger i 1897.

Kjelder
-------

* Lindstøl, Tallak:*Stortinget og Statsraadet 1814-1914*. Kristiania, 1914
* Biografisk informasjon om Peter Andreas Sæther NSD Norsk senter for forskningsdatas politikararkiv

|  |  |
| --- | --- |
| Autoritetsdata | 
* Historisk befolkningsregister
* PolSys

 |
**Peter Andreas Larssen** (14. juli 1859–9. januar 1928) var ein gardbrukar, fiskar og stortingsmann frå Balsfjord. Han var medlem av Venstre.

Larssen var son til ein gardbrukar og fiskar. Han kjøpte i 1884 halvparten av den garden far hans hadde drive som leiglending. Fram til 1896 var han også fiskar.

Frå 1885 til 1902 var Larssen medlem av heradsstyret i Balsfjord, ordførar 1895-1902. Dei to periodane mellom 1898 og 1903 var han Tromsø amt sin 2. representant til Stortinget. I begge periodane var han medlem av Lagtinget og landbrukskomiteen. Både i 1901-sesjonen og i 1903-sesjonen var han permittert frå månadsskiftet mai-juni.

Kjelder
-------

* Lindstøl, Tallak:*Stortinget og Statsraadet 1814-1914*. Kristiania, 1914
* Haffner, Vilhelm (1864-1959) (1949). *Stortinget og statsrådet: 1915-1945*. Oslo: [Aschehoug]. s. 33.
* Biografisk informasjon om Peter Andreas Larssen NSD Norsk senter for forskningsdatas politikararkiv

|  |  |
| --- | --- |
| Autoritetsdata | 
* PolSys

 |
**Malayisk** (*Bahasa Melayu* eller *Bahasa Malaysia*) er eit malayo-polynesisk språk. Malayisk er særs likt indonesisk, lokalt kjent som *Bahasa Indonesia*, det offisielle språket i Indonesia. Den offisielle standarden for malayisk, som Indonesia, Malaysia og Brunei har vorte samde om, er den varianten som blir snakka på Riau-øya rett sør for Singapore, som lenge har vore sett på som det malayiske språket sin årestad.

Utbreiing
---------

Malayisk er brukt som morsmål av malayane i Malaysia, søre delar av Thailand, Filippinene, Singapore, sentrale austre Sumatra, Riau-øyane og delar av Borneos kyst. Det er offisielt språk i Malaysia, Brunei og Singapore. Det blir òg nytta som arbeidsspråk i Austtimor.

I Malaysia blir det òg nytta som lingua franca for andre folkegrupper, blant dei kinesarar og indarar. 

Som morsmål og andrespråk blir malayisk tala av 200-300 millionar menneske.

Skrift
------

Malayisk blir vanlegvis skrive med latinsk alfabet, men ein modifisert variant av det arabiske alfabetet, kalla jawi, finst òg.

Grammatikk
----------

Malayisk er eit agglutinerande språk, og nye ord kan formast på tre måtar. 

* Nye ord kan dannast ved å leggje affiks til eit rotord
* Det er mogleg å lage samansette ord
* Det er mogleg å lage nye ord ved reduplikasjon, det vil seie repetisjon av ord eller delar av det

Fleirtal blir ofte uttrykt ved hjelp av reduplikasjon, men berre i dei tilfella der det ikkje allereie kjem fram av konteksten.

Ordrekkefølgja er subjekt - verb - objekt. 
Adjektiv, demonstrativ og eigedomspronomen følgjer det substantivet dei skildrar.

Normering
---------

*Dewan Bahasa dan Pustaka* («Instituttet for språk og litteratur») er i dag ansvarleg for å koordinere bruken av malayisk språk i Malaysia og Brunei.

|  |  |
| --- | --- |
| Autoritetsdata | 
* WorldCat
* GND
* LCCN
* BNF
* BNF (data)
* NKC
* NDL

 |
Airbus A330-300, 9M-MTB, frå Malaysia Airlines i Sydney.
**Malaysia Airlines** (IATA: **MH** ICAO: **MAS**) er det nasjonale flyselskapet i Malaysia. Det har hovudkontor i Kuala Lumpur og bruker Kuala Lumpur-Sepang internasjonale lufthamn, Kota Kinabalu internasjonale lufthamn, Kuching internasjonale lufthamn og Penang lufthamn som hovudflyplassar.

Selskapet blei skipa i 1947 som Malayan Airways Limited (MAL) av Ocean Steamship Company frå Liverpool, Straits Steamship frå Singapore og det britiske flyselskapet Imperial Airways. Det byrja kommersielle flygingar 2. april 1947.

Selskapet bytta namn til Malaysian Airlines Limited då Malaysia blei grunnlagd i 1963. Då Singapore blei skild ut frå Malaysia i 1965 blei selskapet ei tid heitande Malaysia-Singapore Airlines (MSA), før det blei delt i to nasjonale selskap i 1972. Den malaysiske delen heitte først Malaysian Airline Limited og deretter Malaysian Airline System (malaysisk *Sistem Penerbangan Malaysia*), kjend som Malaysia Airlines. Logoen deira byggjer på *wau bulan*, ein tradisjonell malaysisk drake.

Selskapet har fått fleire luftfartprisar og utmerka seg lenge som eit særs trygt flyselskap, med berre to dødsulukker i løpet av 68 år, ei av desse ei gisseltaking i 1977. I 2014 var selskapet utsett for to dramatiske ulukker i ulike omstende. Flight 370 forsvann over Indiahavet i mars 2014. Berre fire månader seinare blei Flight 17 skote ned over Aust-Ukraina. Passasjerar og investorar mista trua på selskapet, og bilettsal og aksjeprisar sokk. I august 2014 melde det malaysiske statsfondet Khazanah Nasional at det planla å kjøpa resten av aksjane i selskapet i tillegg til dei 69,37 % det åtte.

Kjelder
-------

1. ↑  Zhang, Benjamin (23 July 2014). «How Malaysia Airlines Can Be Saved From Financial And Reputational Ruin». *Business Insider*. Henta 28 July 2014.

* «About us», malaysiaairlines.com

* *Denne artikkelen bygger på «Malaysia Airlines» frå Wikipedia på engelsk, den 30. desember 2014.*
Ein **diskriminant** er eit algebraisk uttrykk som i den enklaste forma si er knytt til løysinga av andregradslikningar. 

Diskriminanten til

{\displaystyle ax^{2}+bx+c\,}
er

{\displaystyle \Delta =\,b^{2}-4ac.}
Her, viss Δ > 0, har polynomet to reelle røter, viss Δ = 0 har polynomet ei reell rot, og viss Δ < 0 så har ikkje polynomet reelle røter. Diskriminanten til det kubiske polynomet 

{\displaystyle ax^{3}+bx^{2}+cx+d\,}
er

{\displaystyle \,b^{2}c^{2}-4ac^{3}-4b^{3}d-27a^{2}d^{2}+18abcd.}
Diskriminantane til høgare ordens polynom er mykje lengre. Diskriminanten til ein kvadratisk funksjon har til dømes 16 ledd, og diskriminanten til ein kvintisk funksjon har 59 ledd, og den til eit 6. gradspolynom har 246 ledd.

Definisjon
----------

Uttrykt i røter er diskriminanten gjeven av formelen: 

{\displaystyle a\_{n}^{2n-2}\prod \_{i<j}{(r\_{i}-r\_{j})^{2}}}
der {\displaystyle a\_{n}} er den koeffisienten føre og {\displaystyle r\_{1},...r\_{n}} er røtene til polynomet.

Kjelder
-------

* *Denne artikkelen bygger på «Discriminant» frå Wikipedia på engelsk, den 8. november 2011.*
	+ *Wikipedia på engelsk oppgav desse kjeldene:*

1. ↑  Wang, Dongming (2004). *Elimination practice: software tools and applications*. Imperial College Press. s. 180. ISBN 1-860-94438-8. , Chapter 10 page 180
2. ↑  Gelfand, I. M.; Kapranov, M. M.; Zelevinsky, A. V. (1994). *Discriminants, resultants and multidimensional determinants*. Birkhäuser. s. 1. ISBN 3-7643-3660-9. , Preview page 1
3. ↑  Dickenstein, Alicia; Emiris, Ioannis Z. (2005). *Solving polynomial equations: foundations, algorithms, and applications*. Springer. s. 26. ISBN 3-540-24326-7. , Chapter 1 page 26

Bakgrunnsstoff
--------------

* Mathworld
* Planetmath Arkivert 2008-07-14 ved Wayback Machine.
|  |
| --- |
| ***Surfin'***  Singel av The Beach Boysfrå albumet *Surfin' Safari* |
|  |
| **Utgjeve** | 8. desember 1961 |
| **Innspelt** | 3. oktober 1961World Pacific Studio |
| **Sjanger** | Surfemusikk |
| **Lengd** | 2:10 |
| **Selskap** | Candix |
| **Produsent** | Hite Morgan |
|
| The Beach Boys-kronologi |
|  | *Surfin'* | «Surfin' Safari»(1962)
 
 |

«**Surfin'**» er ein song av The Beach Boys skriven av Brian Wilson og Mike Love. Han vart gjeven ut som debutsingelen deira den 8. desember 1961 på Candix Records og kom seinare ut på albumet *Surfin' Safari* i 1962. B-sida var «Luau». 

The Beach Boys ønskte å skrive ein original song og Brian Wilson kom på at broren Dennis Wilson hadde snakka om at surfing var i ferd med å bli stort og at bandet burde skrive ein song om det. Dennis var den einaste i bandet som surfa. Songen inneheld Mike Love på solovokal med Carl Wilson på korvokal og gitar, Al Jardine på korvokal og bass, Brian Wilson på korvokal og perkusjon og Dennis Wilson på korvokal. Singelen nådde 75. plass i USA, og vart ikkje gjeven ut i Europa.

Innspeling
----------

Bandet møtte opp på hos Hite Morgan og spelte inn ei utgåve av «Sloop John B» (ein song dei spelte inn seinare), men Morgan fortalte dei at dei trengde ein original song for å slå gjennom. Brian Wilson har fortalt at det var ein lang pinleg stillheit før Dennis Wilson overraska alle med å sei at dei hadde ein original song, «Surfin'». Hite Morgan bad dei spele songen, men Brian sa at songen ikkje var ferdig enno. Då songen var ferdig fekk dei kome tilbake til studioet og spele inn songen. 

Dei gjorde tolv opptak av songen, mest fordi Brian Wilson ønskte at det skulle vere perfekt. Songen vart spelt inn live, men var i følgje Brian dårleg miksa. Ein kan mellom anna nesten ikkje høyre gitaren. Faren deira, Murry Wilson, var misnøgd med miksen og tok sjølv rolla som produsent etter dette.

Andre utgåver
-------------

Jan and Dean, med The Beach Boys på støttevokal og instrument, spelte inn songen for albumet *Jan & Dean Take Linda Surfin'*.

Kjelder
-------

* *Denne artikkelen bygger på «Surfin' (song)» frå Wikipedia på engelsk, den 19. august 2009.*
	+ *Wikipedia på engelsk oppgav desse kjeldene:*

1. 1 2  *The Beach Boys and the California Myth* av David Leaf. Utgjeve av Grosset & Dunlap, 1978. ISBN 0-448-14626-6
2. 1 2 3 4  *Wouldn't It Be Nice: My Own Story* av Brian Wilson og Todd Gold. Harpercollins, 1991. ISBN 0-06-018313-6

|  |  |
| --- | --- |
| Autoritetsdata | 
* MusicBrainz (release-group)

 |
Koromandelkysten i India.
**Koromandelkysten** viser til den søraustlege kystlinja i India som ligg i delstatane Tamil Nadu og Andhra Pradesh og forbundsterritoriet Puducherry. Området er avgrensa av Dei austlege Ghatfjella i vest, Utkal-sletta i nord, Kaveri-deltaet i sør og har kyst mot Bengalbukta i aust.

Namnet «Koromandel» er avleidd frå det tamilske *Chola Mandalam* ('Tsjola-landet') etter det gamle dynastiet som herska her frå 800- til 1200-talet. Området er også kjend for dei mange templa som er bygd ved havet, og er blitt kalla «tempel-landet» sidan gammal tid. Coromandelhalvøya på New Zealand er kalla opp etter Koromandelkysten.

Koromandelkysten er eit nokså flatt område med ei hovudsakleg rett kystline. Elvane Palar, Ponnaiyar, Cheyyar, Pamban og Ponnai renn hit frå Ghatfjella, men er tørre store delar av året. Landskapet er prega av krattskog og myrar.

Strand med fiskebåtar og kysttempelet i Mamallapuram i bakgrunnen.
Fiske og jordbruk er viktige næringsvegar. Det blir særleg dyrka ris, belgfrukter, peanøtter, sukkerrøyr og bomull. I tørre område kan ein dyrka banan og betelnøtt i lag med risavlinga, medan ein langs kysten har større kasuarina- og kokospalmeplantasjar.

Det finst kjemisk industri og tungindustri i området som mellom anna produserer gjødsel, bilar, lastebilar, forsterkarar og filmframvisarar. Kalapakkam har ein kjernekraftstasjon.

Sjå òg
------

* Malabarkysten

Kjelder
-------

1. 1 2 3 4 5  «Coromandel Coast», *Encyclopædia Britannica*

Bakgrunnsstoff
--------------

 Commons har multimedium som gjeld: **Koromandelkysten**

|  |  |
| --- | --- |
| Autoritetsdata | 
* Store norske leksikon
* VIAF
* SUDOC
* GeoNames

 |
**Lars Ramndal** (5. mai 1893–11. august 1971) var ein norsk gardbrukar, fiskar og politikar frå Mosterøy. Han representerte partiet Venstre på Stortinget frå 1945 til 1965.

Ramndal var fødd i Rennesøy, men foreldra flytta til Mosterøy då han var eitt år gammal. Foreldra dreiv sidan garden Dyskeland, farsgarden til mor hans. Sjølv var han forretningsførar for Mosterøy trygdekasse og heradskasserar i Mosterøy frå høvesvis 1911 og -12 til 1917. I åra frå 1917 til 26 livnærde han seg som fiskar. Han var formann 1925-39 i Rogaland fiskarlag, 1927-36 i Rogaland brislingfiskarlag og 1934-36 i Notfiskarsamskipnaden. I 1926 tok han over slektsgarden Dyskeland og dreiv denne i mange år.

Ramndal var varaordførar i Mosterøy herad 1922-25 og ordførar 1932-41 og 1945. Partipolitisk sokna han på 1920-talet til Bondepartiet, men braut med partiet før stortingsvalet 1927. Han melde seg inn i Venstre og stod på vallister for partiet i 1930-åra, utan å oppnå stortingsplass. Under andre verdskrigen vart han arrestert i april 1944. Han sat fengsla lokalt til han 1. juni 1944 vart overført til Berg interneringsleir i Østfold. I frigjeringsdagane i mai 1945 var han sett fri.

Frå hausten 1945 til 1965 var Ramndal stortingsrepresentant frå Rogaland og Venstre. I heile denne 20-årsperioden var han formann i Justiskomiteen. Han var elles medlem i landsstyret i Venstre frå 1945 til han i 1950 vart vald til nestformann, ein posisjon han hadde i to år.

Ramndal deltok aktivt i ungdoms-, fråhalds- og kristeleg arbeid. Han var medarbeidar 1945-56 i Norsk Misjonstidende og formann 1957-61 i Landsnemnda til Avholdsfolket.

Kjelder
-------

* Stortingsbiografi

|  |  |
| --- | --- |
| Autoritetsdata | 
* BIBSYS
* Store norske leksikon
* Historisk befolkningsregister
* PolSys
* VIAF
* ISNI

 |
Korntrikken fotografert i 1945 på Bjølsen Valsemølle (Oslo byarkiv).
Kornsiloen på Vippetangen.
**Korntrikken** var ei sporvognsrute i Oslo med godstrikkar, som frå 1918 og fram til 1967 transporterte korn frå kornsiloen på Vippetangen i Oslo hamn og på det ordinære sporvegsnettet opp gjennom byen over Grünerløkka til dei to møllane Nedre Foss mølle på Grünerløkka og Bjølsen Valsemølle på Sandaker. Båe møllane låg attmed Akerselva, og hadde opphavleg elva som kjelde til drivkrafta. Til kornsiloen på Vippetangen kom kornet i båt.

Transporten på strekninga opp til mølla på Sandaker tok til i 1918, medan transporten til mølla på Grünerløkka tok til seinare. Dei fyrste åra vart det nytta ombygde, gamle trikkar. Seinare kom spesialbygde korntrikkar, som var måla i ein grå farge.

Nedre Foss mølle er lagd ned og sjølve mølla rive i 1986, medan siloen ved mølla er bygd om til studenthyblar, Grünerløkka studenthus, etter å ha vorte kjøpt av Studentsamskipnaden i Oslo i 2000. Her er ein kopi av fronten på dei gamle, spesialbygde korntrikkane stilt ut attmed inngangsdøra. Mølla på Sandaker er framleis i drift, og kornet vert framleis frakta opp dit frå den same siloen på Vippetangen, men no i spesialbygde tankbilar.

Bakgrunnsstoff
--------------

* Korntrikken 1967 (video på YouTube)
|  |
| --- |
| **Koronavirus** |
|  |
|
| **Systematikk** |
| **Rike:** | Orthornavirae |
| **Rekkje:** | Pisuviricota |
| **Klasse:** | Pisoniviricetes |
| **Orden:** | Nidovirales |
| **Familie:** | Coronaviridae |
| **Underfamilie:** | **Koronavirus** Orthocoronavirinae |

**Koronavirus** (lat. *Orthocoronavirinae*) er ei gruppe RNA-virus som kan valda sjukdom hjå fleire dyreartar, mellom anna menneske. 

Virusa er klassifiserte i fire ætter (alfa-, beta-, gamma- og deltakoronavirus) og utgjer saman den eine underfamilien (*Orthocoronavirinae*) til virusfamilien *Coronaviridae*. Genomstorleiken til koronavirusa er den største av kjende RNA-virus. Koronavirusa har truleg eit sams opphav for om lag 10 000 år sidan og er i stor mon vaksne fram og spreidde frå flaggermyser (alfa- og betakoronavirus) og fuglar (gamma- og deltakoronavirus).

Hjå menneske er det sju kjende koronavirus som valdar sjukdom. Av desse gjev HCoV-229E, HCoV-NL63, HCoV-OC43 og HCoV-HKU1 mildare sjukdom og ligg nest etter rhinovirusa som årsak til krimsykje, medan SARS-CoV, MERS-CoV og SARS-CoV-2 (Wuhan-koronavirus, før 2019-nCoV) i somme høve gjev ålvorleg sjukdom, andenaud eller jamvel er daudelege.

Ordsoge
Virusgruppa tek namnet sitt frå solkoronaen, etter di det ytste laget liknar på denne om ein ser på virusa i mikroskop.

Sjå òg
------

* Koronavirusutbrotet i 2019–2020
* Covid-19

Kjelder
-------



|  |  |
| --- | --- |
| Autoritetsdata | 
* GND

 |
**Lars Ove Strømø** (fødd 7. mai 1963) er ein tidlegare mellom-og langdistanseløpar frå Stord i Hordaland. Han vart noregsmeister på 1500 meter i 1985, 1986 og 1989, dessutan vann han i perioden 1985-91 fire NM-gull i terrengløp. Strømø var etter tur medlem i Stord TIL, IL Fri, IF Minerva og SK Vidar.

Alle Strømø sine livsbeste på 800 meter, 1500 m og 5000 m kom på Bislett stadion i Oslo. I 1985 stod han for norsk årsbeste-tid på 1500 meter med sine 3.38,7. Same året sanka han sitt fyrste av tre NM-gull, og dei neste sesongane sprang han på sitt beste årleg ned mot 3.40 på distansen. Frå 1988 satsa han mest på 5 000 meter og sette fyrst personbeste med 13.31,8 i Sandnes. Under Bislett Games den 2. juli fylgde han eit sterkt felt til sjuandeplass og norsk årsbeste på tida 13.20,7, fattige tre tidels sekund bak noregsrekorden. Om hausten braut Strømø kvalifiseringsløpet på 5 000 meter ved Sommar-OL 1988 i Seoul.

### Medaljar i noregsmeisterskap

* 1983 i Trondheim: Sølvmedalje på 1500 m
* 1984 i Øvre Årdal: Bronsemedalje på 1500 m
* 1985 i Bærum: Gullmedalje på 1500 m
* 1986 i Sandnes: Gullmedalje på 1500 m
* 1989 i Stjørdal: Gullmedalje på 1500 m, sølv på 5000 m
* 1991 i Fana: Sølvmedalje på 5000 m

Strømø vann elles NM-gull 1985, 1987 og 1989 i 3 km terrengløp og 1991 i 12 km terrengløp.

### Personlege rekordar

* 800 m: 1.48,86 (1983)
* 1500 m: 3.38,7 (1985)
* 5 000 m: 13,20,7 (1988)

Kjelder
-------

* friidrett.no
**Lars Olsen Skjulestad** (29. juli 1856–24. februar 1927) var ein norsk gardbrukar, skipper og politikar frå Austre Moland. Han var stortingsmann for Høgre i periodane 1903-06 og 1919-27.

Skjulestad var son til ein gardbrukar. Han mønstra på som sjømann i 1872 og tok styrmannseksamen i 1876. Frå 1882 var han skipper i langfart fram til 1891. Ho slo seg då ned i heimbygda Austre Moland og tok over farsgarden Skjulestad.

Skjulestad sat i heradsstyret frå 1894 til 1927. Han var ordførar i Austre Moland 1902-04 og 1908-1922. Nær sagt jamsides representerte han partiet Høyre på Stortinget i fire valbolkar; 1903-06, 1919-21, 1922-24 og 1925-27. Skjulestad var 1903-06 medlem i Militærkomiteen, 1919-21 i Kyrkje- og skulekomiteen, 1922-24 sekretær i Lønningskomiteen og 1925-27 var han atter med i Kyrkje- og skulekomiteen. Skjulestad døydde tidleg i 1927-sesjonen.

Kjelder
-------

* Stortingsbiografi Arkivert 2016-08-16 ved Wayback Machine.

|  |  |
| --- | --- |
| Autoritetsdata | 
* PolSys

 |
Slott på Pfaueninsel
**Pfaueninsel** ('Påfugløya') er ei øy i elva Havel nær Wannsee i Berlin i Tyskland. Øya er ein populær feriestad. 

*Palmenhaus auf der Pfaueninsel bei Potsdam*, Carl Blechen, 1832-1834
Fram til 1689 stod glasverket til glasmakaren Johannes Kunckel på øya. På denne tida vart øya kalla «Kaninchenwerder» ('Kaninøya'). Aust for øya ligg det ei mindre øy kalla Schwanenwerder ('Svaneøya').

I 1793 kravde den prøyssiske kongen Fredrik Vilhelm II øya som ein del av Hohenzollern-dynastiet og bygde eit menasjeri og ein dyrehage her, der ein mellom anna hadde påfugl. Mot slutten av 1700-talet fekk han bygd eit slott på Pfaueninsel for grevinna Wilhemine von Lichtenau.

Palmenhaus ('Palmehuset') tok fyr av ukjende årsaker i 1880 og brann ned. Ein meinte at brannårsaka kunne ha vore ein gneiste frå skorsteinen sidan Palmenhaus var bygd av tre. Det vart ikkje bygd opp att, og i dag står berre grunnmuren att. 

I etterkrigstida høyrte Pfaueninsel til Vest-Berlin i bydelen Zehlendorf, som i dag vert kalla Steglitz-Zehlendorf. Øya er framleis rik på natur og har frittgåande påfuglar, medan andre eksotiske fuglar sit i bur. Heile øya er rekna som eit naturreservat, og sidan [990 har ho stått på UNESCO si verdsarvliste i lag med slottet og parkane i Potsdam-Sanssouci og Berlin-Glienicke.

Bakgrunnsstoff
--------------

* Omfattande skildring med mange bilete av Palmenhaus
* Bilete av Pfaueninsel

Kjelder
-------

* *Denne artikkelen bygger på «Pfaueninsel» frå Wikipedia på engelsk, den 1. juni 2007.*

Koordinatar: 52°26′N 13°08′E﻿

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* GeoNames

 |
**Korporativisme**, eller **korporatisme**, (frå latin *corpus*, 'lekam', i overført tyding 'organisasjon') betydde opphavleg eit system der dei politiske organa blei samansette av utsendingar frå organisasjonar, laug, yrkesgrupper og næringsvegar i staden for val ved allmenn stemmerett. Historisk kan omgrepet førast tilbake til både stenderstaten og dei yrkes- og næringsorganisasjonane som kjøpmenn og handverkarar etablerte frå 1100-talet og framover.

Ulike typar
-----------

Det er to hovudformer for korporativisme, kalla *statskorporativisme* og *samfunnskorporativisme*, der den førstnemnde er totalitær, medan den andre er demokratisk.

### Statskorporativisme

Statskorporativismen blei bruka mellom anna i det fascistiske Italia. Det var eit styringssystem basert på ein ovanfrå-og-ned-modell, der dei korporative institusjonane si viktigaste oppgåve var å disiplinere medlemsmassane i arbeidslivsorganisasjonane. Frie fagforeiningar var forbodne. Den fascistiske eittpartistaten skulle sjølv vere ein stram korporasjon, med vekt på einskap og disiplin. 

### Samfunnskorporativisme

I samfunnskorporativismen supplerer korporativismen («organisasjonskanalen») demokratiske val i «den numeriske kanalen» (Stein Rokkan), men erstattar dei ikkje. Samfunnskorporativismen betyr då eit frivillig samarbeid mellom organisasjonar i arbeids- og næringslivet, og mellom desse og den demokratiske staten, i ein blandings- eller forhandlingsøkonomi. Dei skandinaviske landa, i tillegg til Austerrike, har ofte vorte trekte fram som land der korporative innslag i statsforvaltninga er særleg store.

I samfunnskorporativismen er motivet frå styresmaktene si side for å trekkje organisasjonane inn i avgjerdsprosessane mellom anna dette:

* Utvide kunnskapsgrunnlaget for offentleg politikk.
* Gje statsinngrep legitimitet ved at dei berørte partane blir medansvarlege.
* Bringe sosiale spenningar under kontroll.
* Delegere arbeidsoppgåver til eksterne organ etter kvart som staten utvidar arbeidsområdet sitt.

Når samvirket mellom interesseorganisasjonar og staten blir institusjonalisert oppnår ein ein såkalla korporativ pluralisme, slik til dømes Noreg har.

Kjelder
-------

1. ↑  «korporatisme» i *Det Norske Akademis ordbok*
2. ↑  Berg, Ole T.: korporativ pluralisme i Store norske leksikon på snl.no. Henta 16. mai 2023.
3. ↑  Theodor Barndon Helland. «Korporatisme». Civita. Henta 16. mai 2023.

* *Denne artikkelen bygger på «Korporativisme» frå Wikipedia på bokmål, den 26. desember 2006.*


|  |  |
| --- | --- |
| Autoritetsdata | 
* WorldCat
* GND
* LCCN
* BNF
* BNF (data)
* SUDOC
* HDS
* NKC
* BNE

 |
**Lars Rasmussen** (25. september 1861–24. september 1922) var ein handelsmann, fabrikkeigar og næringsdrivande i sagbruk og trelast. Rasmussen, som var frå Sand i Ryfylke, var også stortingsmann for Venstre.

Rasmussen var son til ein næringsdrivar med mange ulike syssel. Sjølv tok han fyrst middelskuleeksamen frå Kongsgårds skule i Stavanger i 1879. Same året vende han tilbake til Sand og byrja i faren si verksemd. Han fekk omgåande styreplass i den lokale sparebanken, seinare var han sjef for banken (styreformann). Med åra var han både handelsmann, trelasthandlar, samt eigar og drivar av både sagbruk og ein tønnefabrikk.

Rasmussen kom med i heradsstyret i Sand i 1890 og var ordførar frå 1894 til 1901. Han var medlem av amtsutvalet i fleire år, og ein sentral medlem i nemnda som arbeidde for å få bygt jarnbane til Vestlandet.

Rasmussen var Ryfylke krins sin representant på Stortinget 1906-09 og 1913-15. Begge periodane var han medlem av Lagtinget og vegkomiteen.

Kjelder
-------

* Lindstøl, Tallak:*Stortinget og Statsraadet 1814-1914*. Kristiania, 1914